**Sociālās rehabilitācijas pakalpojums vardarbīgas uzvedības mazināšanai**
**(pakalpojums vardarbību veikušiem cilvēkiem)**

tiek sniegts saskaņā ar Ministru kabineta 2014.gada 23.decembra noteikumu Nr.790 „Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām”

Vardarbību veikušām pilngadīgām personām tiek sniegti pakalpojumi, kuru mērķis ir novērst vai mazināt turpmākus vardarbības riskus. Grupas terapijas vai individuālo konsultāciju **mērķis** ir panākt, ka:

* cilvēks atpazīst un apzinās savu vardarbīgo uzvedību kā nepieņemamu un nosodāmu,
* cilvēks ir motivēts un spēj uzņemties atbildību par savu uzvedību, lai nenodarītu pāri citiem cilvēkiem,
* cilvēks maina ierastās saskarsmes veidus, izmanto dusmu pārvarēšanas spējas, nepielietojot pret citiem vērstu agresiju.

Vardarbīgas uzvedības mazināšanas pakalpojumu sniedz vienā no šādiem veidiem:

* individuālu psihologa konsultāciju veidā – ne vairāk par desmit 45 minūtes ilgām konsultācijām;
* grupu nodarbību veidā – 16 divas stundas ilgas nodarbības līdz 12 personām grupā.

Pakalpojuma nepieciešamību izvērtē psihologs vai sociālais darbinieks (turpmāk kopā – speciālists), sniedzot speciālista atzinumu.

Vardarbīgas uzvedības mazināšanas pakalpojumu **var pieprasīt persona**:

* pret kuru uzsākta administratīvā pārkāpuma lietvedība par administratīvā pārkāpuma izdarīšanu, kas saistīts ar vardarbību, vai kriminālprocess par noziedzīga nodarījuma izdarīšanu, kas saistīts ar vardarbību vai vardarbības piedraudējumu;
* par kuru valsts vai pašvaldības policijas, sociālā dienesta vai bāriņtiesas rīcībā ir informācija, ka persona izturējusies vardarbīgi vai izteikusi draudus pielietot vardarbību;
* kura baidās, ka tā varētu izturēties vardarbīgi, vai atzīst, ka ir veikusi vardarbību.

**Lai saņemtu vardarbīgas uzvedības mazināšanas pakalpojumu, persona iesniedz sociālajā dienestā iesniegumu un speciālista atzinumu.**

**Sociālais dienests** pēc iesnieguma un speciālista atzinuma saņemšanas nekavējoties pieprasa informāciju no Valsts probācijas dienesta teritoriālās struktūrvienības pēc sociālā dienesta atrašanās vietas par to, vai persona ir probācijas klients, kas piedalās probācijas programmā, kura koriģē ar vardarbību saistītu uzvedību, un piecu darbdienu laikā pēc atbildes saņemšanas pieņem lēmumu:

* par vardarbīgas uzvedības mazināšanas pakalpojuma piešķiršanu, tā saņemšanas laiku un veidu – individuālas konsultācijas vai grupu nodarbība;
* par vardarbīgas uzvedības mazināšanas pakalpojuma piešķiršanu un uzņemšanu minētā pakalpojuma saņēmēju rindā;
* par atteikumu piešķirt vardarbīgas uzvedības mazināšanas pakalpojumu, ja:
	+ personas statuss vai iesniegtie dokumenti (arī pēc precizējošas informācijas saņemšanas) neatbilst šo noteikumu prasībām;
	+ pēc iepriekšējā vardarbīgas uzvedības mazināšanas pakalpojuma saņemšanas nav pagājuši 12 mēneši;
	+ personai vardarbīgas uzvedības mazināšanas pakalpojums izbeigts, ja persona pakalpojumus saņēmusi, pamatojoties uz apzināti nepatiesi sniegtām ziņām, ja persona nelīdzdarbojas un pārkāpj prasības, ja bez attaisnojoša iemesla neierodas saņemt pakalpojumus noteiktajā laikā un vietā.

Izvērtējot apstākļus, pakalpojuma sniedzējs vardarbīgas uzvedības mazināšanas pakalpojuma saņemšanas laikā var mainīt pakalpojuma veidu no grupu nodarbības uz individuālām konsultācijām.

Pakalpojuma sniedzējs personai izsniedz izziņu par vardarbīgas uzvedības mazināšanas pakalpojuma saņemšanu. Pēc vardarbīgas uzvedības mazināšanas pakalpojuma saņemšanas persona var saņemt trīs 45 minūtes ilgas psihologa konsultācijas savu sociālo problēmu risināšanai, pamatojoties uz personas iesniegumu sociālajam dienestam.